ai4bharat/Pralekha huggingface dataset:
محنت اور روزگار کی وزارت
بے زمین زرعی مزدوروں کے لیے پنشن اسکیم
غیر منظم شعبے کے مزدوروں کو بڑھاپے کا تحفظ فراہم کرنے کے لیے بھارت سرکار نے 2019 میں پردھان منتری شرم یوگی مان دھن یوجنا  کے نام سے ایک پنشن اسکیم شروع کی تھی جس کا مقصد غیر منظم کارکنوں کو 60سال کی عمر کو پہنچنے کے بعد 3000روپے کی ماہانہ پنشن فراہم کرنا تھا۔ بے زمین زرعی مزدوروں سمیت مزدور اس اسکیم کے لیے یا تو maandhan.in پورٹل کے ذریعہ خود رجسٹریشن کے ذریعہ یا کسی بھی کامن سروس سینٹر  پر جا کر مفت اندراج کرسکتے ہیں۔ 5 لاکھ سے زیادہ کام سروس سینٹر موجود ہیں۔ یہ ایک رضاکارانہ اور معاون پنشن اسکیم ہے۔ 18-40 سال کی عمر کے وہ مزدور جن کی ماہانہ آمدنی 15000 روپے یا اس سے کم ہے اور وہ ای پی ایف او / ای ایس آئی سی / این پی ایس  کے ممبر نہیں ہیں وہ اس اسکیم میں شامل ہوسکتے ہیں۔ اس اسکیم کے تحت، ماہانہ حصہ کا 50 فیصد حصہ 55/- روپے سے 200/- روپے کے درمیان ہوتا ہے، جو داخلے کی عمر پر منحصر ہوتا ہے اور مرکزی حکومت کے ذریعہ مساوی شراکت کی ادائیگی کی جاتی ہے۔ لائف انشورنس کارپوریشن آف انڈیا اس اسکیم کا فنڈ منیجر ہے۔
پیریڈک لیبر فورس سروے 2020-21 کی رپورٹ کے مطابق کل 46.5 فیصد افراد زرعی سرگرمیوں میں مصروف ہیں۔
|
|
نمبر شمار
|
|
مرد 
|
|
خواتین 
|
|
مجموعی طور پر 
|
|
1.
|
|
39.8
|
|
62.2
|
|
46.5
چونکہ مرکزی حکومت اور ریاستی حکومتیں کم از کم اجرت ایکٹ 1948 کے تحت اپنے متعلقہ دائرہ اختیار میں زراعت سمیت درج فہرست ملازمتوں میں کام کرنے والے ملازمین کی کم از کم اجرت کا تعین ، جائزہ اور نظر ثانی کرنے کے لیے مناسب حکومت ہیں ، لہذا کم از کم اجرت کی شرحیں ایک حکومت سے دوسری حکومت میں مختلف ہوتی ہیں۔
مرکزی وزیر مملکت برائے محنت و روزگار جناب رامیشور تیلی نے آج لوک سبھا میں ایک تحریری جواب میں یہ جانکاری فراہم کی۔
وزارت آیوش
یوگا مہوتسو- 2023 کے دوسرے دن یوگا کی تشہیر سے متعلق مختلف سرگرمیوں کا انعقاد کیا گیا
ایم ڈی این آئی وائی اور ایم آئی ایم سی نے تعلیمی سرگرمیوں ، تحقیق اور تربیت اور مہارت ساجھا کرنے کے توسط سے یوگا کو بڑھاوا دینے کے لئے ایک مفاہمتی عرضداشت پر دستخط کئے
تال کٹورا انڈور اسٹیڈیم نئی دہلی میں یوگا مہوتسو-2023 کے کے دوسرے دن ایکشن سے بھرپور یوگا مظاہرہ ، مفاہمتی عرضداشت پر دستخط، ممتاز شخصیتوں کے خطاب، سوال و جواب، فن ، ثقافتی پروگرام اور یوگا مظاہرہ دیکھنے کو ملے۔
ایم ڈی این آئی وائی اور مہابودھی انٹرنیشنل میڈیئیشن سینٹر ، لیہہ، لداخ نے تعلیمی سرگرمیوں ، تحقیق و تربیت اور مہارت ساجھا کرنے کے توسط سے یوگا کو بڑھاوا دینے کے لئے ایک مفاہمتی عرضداشت پر دستخط کئے۔ اس مفاہمتی عرضداشت پر ایم ڈی این آئی وائی کے ڈائریکٹر ڈاکٹر ایشور وی بساوردی اور ایم آئی ایم سی کے بانی صدر و روحانی ڈائریکٹر وین بھیکو سنگھ سینا نے دستخط کئے۔
یوگا مہوتسو-2023 بین الاقوامی یوگا دن -2023 کے 100 دنوں کی اُلٹی گنتی کے موقع پر اس پروگرام کا افتتاح کل معزز شخصیات کی موجودگی میں آیوش اور بندرگاہ ، جہاز رانی اور قومی شاہراہ کے مرکزی وزیر جناب سربانند سونووال نے کیا تھا۔
ایم ڈی این آئی وائی کے نیم فوجی دستے کے طلباء کے ذریعے ایک دلچسپ مظاہرے نے ناظرین کو مسحور کردیا۔نیم فوجی دستے کے جوانوں نے سب کو ہندوستانی فوج کے ذریعے کنٹرول لائن کے پاس 2016 میں کئے گئے بہادری سے بھرپور ایک آپریشن کو یاد دلایا۔
وائس چانسلر سمیت ممتاز ماہرین پر مشتمل ایک اجلاس بھی منعقد کیا گیا، جس میں ایم آئی ایم سی لداخ کے بانی صدر اور روحانی ڈائریکٹر وین بھیکو سنگھ سینا ، گروکل کانگری وشو ودیالیہ، ہری دوار کے وائس چانسلر پروفیسر سوم دیو ستانشو، سی پی یو ہمیر پور، ہماچل پردیش کے ڈاکٹر سنجیو شرما اورنوجوانوں کو بااختیار بنانے اور کھیلوں کے محکمے ، کرناٹک حکومت اور ایکتا باؤڈر لک ہارٹ فیولنیس انسٹی ٹیوٹ کے کمشنر جناب ملائی موہیلان نے شرکت کی۔
ماہرین نے بڑے پیمانے پر یوگا کی اہمیت اور اسی طرح انسانیت کی مدد کررہا ہے، اس پر گفتگو کی۔انہو ں نے اس بات پر بھی روشنی ڈالی کہ کس طرح ان کے ادارے مختلف پروگراموں کے توسط سے یوگا کو بڑھاوا دینے کے لئے مسلسل کام کررہے ہیں۔اس کے علاوہ ایک چوٹی اجلاس یوگا-اس کا ماضی ؍ حال ؍مستقبل کے عنوان پر منعقد ہوا، جس میں سرکردہ یوگا اداروں کے سربراہوں نے اپنے تحریک دینے والے تجربات شیئر کئے۔
پتنجلی یوگا پیٹھ اور پیرامڈ یوگا ٹیم کے بچوں نے کچھ شاندار پیش کش کی، جنہیں ناظرین نے بے حد سراہا۔
اس کے علاوہ کوئز ، تقریر کا فن ، پوسٹر پیشکش وغیرہ جیسے مقابلے بھی ہوئے۔ پوسٹ مہوتسو یوگا ورکشاپ کل کو ایم ڈی این آئی وائی ، نئی دہلی میں منعقد کی جائے گی۔
صحت اور خاندانی بہبود کی وزارت
انٹرنشنل انسٹی ٹیوٹ فار پاپولشن سائنسز، ممبئی کے 64ویں کانووکیشن میں 199 طلباء کو ڈگریاں دی گئں
ڈی جی، آئی سی ایم آر نے آبادی کے سائنسدانوں کو تربیت دینے اور سروے کے ذریعے اعلیٰ معاکر کا ڈیٹا تیار کرنے کے لئے آئی آئی پی ایس کی تعریف کی
انٹرنیشنل انسٹی ٹیوٹ فار پاپولیشن سائنسز ، ڈیمڈ ٹو بی یونیورسٹی، ممبئی کا چونسٹھواں کانووکیشن آج  کو منعقد ہوا۔ اس سال، مجموعی طور پر، 199 طلباء کو ڈگریاں/ڈپلومہ سرٹیفکیٹ دیے گئے ۔ طلباء کی تحقیقی اور علمی کاموں میں بہترین کارکردگی کو بھی سراہا گیا اور انہیں ان کی کامیابیوں پر سونے اور چاندی کے تمغوں سے نوازا گیا۔
حکومت ہند کے محکمہ صحت تحقیق کے سکریٹری اور آئی سی ایم آر کے ڈائریکٹر جنرل ڈاکٹر راجیو بہل نے تقریب کی صدارت کی۔ اپنی صدارتی تقریر میں ڈگریاں، ڈپلومہ اور میڈل حاصل کرنے والے طلباء کو مبارکباد دیتے ہوئے ان سے تحقیق کو جاری رکھنے کی اپیل کی اور معاشرے اور قوم کےلئےاپنا کردار ادا کرنے پر خاص زور دیا۔انہوں نے آبادی کے سائنسدانوں کو تربیت دینے اور نیشنل فیملی ہیلتھ سروے اور انڈیا میں لاجسٹک ایزنگ اسٹڈی جیسے سروے کے ذریعے اعلیٰ معیار کے اعداد و شمار تیار کرنے میں آئی آئی پی ایس کے تعاون کی تعریف کی۔ انہوں نے کووڈ۔19 کے بندوبست جیسے چیلنجوں سے نمٹنے کے سلسلے میں ہندوستان نے جو پیش رفت کی ہے اس کی نشاندہی کی، اور ملک کی جانب سے متبادل سطح کی حاصل کرنے والی کامیابی کی تعریف کی۔ انہوں نے طلباء اور محققین پر زور دیا کہ وہ ملک کی تعمیر کے لیے کام کریں۔
ڈاکٹر اندو بھوشن، سابق سی ای او، آیوشمان بھارت-پردھان منتری جن آروگیہ یوجناکے سابق سی ای او اوربھارت سرکار کے نیشنل ہیلتھ اتھارٹی کے اعلی عہدیدار ڈاکٹر اندوبھوشن نے کانووکیشن سے خطاب کیا۔ انہوں نے آبادی کے شعبے میں اعلیٰ معیار کی تعلیم فراہم کرنے میں آئی آئی پی ایس کے کردار کی تعریف کی جبکہ ان طلباء کو مبارکباد دی جنہوں نے اپنی ڈگریاں/ ڈپلومہ حاصل کیا۔ ڈاکٹر بھوشن نے سات بڑے شعبوں کے بارے میں بات کی جن پر ڈیموگرافر/ پاپولیشن سائنس دان کو ملک کی ترقی کے لیے توجہ مرکوز کرنی چاہیے، یعنی؛  مہارت کی ترقی کے ذریعے آبادیاتی منافع کا فائدہ اٹھانا،  عمر رسیدہ آبادی کو سپورٹ کرنا  ہجرت اور شہری کاری سے نمٹنا  موسمیاتی تبدیلی کے چیلنجوں سے نمٹنا  صنفی مساوات کو یقینی بنانا  متعلقہ اوراعلی معیار کا متعلقہ ڈیٹا تیار کرنا اور  تکنیکی ترقی کی سرحدوں سے واقفیت حاصل کرنا۔ انہوں نے طلباء کو نصیحت کی کہ وہ ذمہ دار شہری بنیں اور سیکھنے کا تجسس کبھی نہ چھوڑیں۔
آئی آئی پی ایس کے ڈائریکٹر پروفیسر کے ایس جیمز نے تعلیمی سال 2022-23 کے لیے انسٹی ٹیوٹ کی سرگرمیوں اور کامیابیوں پر مشتمل ڈائریکٹر کی رپورٹ پیش کی۔ انسٹی ٹیوٹ چار باقاعدہ پروگرام، پی ایچ ڈی، ایم پی ایس ،بایواسٹیٹسٹکس اورپاپولیشن اسٹڈیز میں ایم اے/ایس سی، بذریعہ فاصلاتی تعلیم اور دو ڈپلومہ کورسز نیشنل انسٹی ٹیوٹ آف پبلک ہیلتھ ٹریننگ اینڈ ریسرچ، ممبئی کے دو ماسٹرز پروگرام پیش کرتا ہے۔
شماریات اور پروگرام کے نفاذ کی وزارت
ایم پی ایل اے ڈی ایس فنڈ کے اخراجات
ایم پی ایل اے ڈی اسکیم کے تحت معزز اراکین پارلیمنٹ  ترقیاتی کاموں کی اپنی سفارشات براہ راست اپنے متعلقہ نوڈل ڈسٹرکٹ اتھارٹیز کو بھیجتے ہیں اور متعلقہ ریاست، مرکز کے زیرانتظام علاقوں کی حکومتوں اور ایم پی ایل اے ڈی ایس کے رہنما خطوط کے مطابق انتظامی، مالی اور تکنیکی قوانین کے مطابق ضلعی حکام ان پر عمل درآمد کرتے ہیں۔ ایم پی ایل اے ڈی ایس فنڈز کے اخراجات کی تفصیلات ضلعی حکام کے ذریعے اندراج کردہ/ فراہم کردہ ڈیٹا کی دستیابی کے مطابق، وزارت کی ویب سائٹ www.mplads.gov.in پر پبلک ڈومین میں ہیں۔
شماریات اور پروگرام کے نفاذ کی وزارت کی طرف سے ایم پی ایل اے ڈی سکیم کے تحت فنڈز کا اجراء، ایک مسلسل عمل ہے اور یہ فنڈ سے متعلقہ معیار کو پورا کرنے اور ایم پی ایل اے ڈی ایس کے رہنما خطوط میں بیان کردہ ہدایات ڈسٹرکٹ اتھارٹیز کے ذریعے فنڈ سے متعلقہ دستاویزات جمع کروانے سے مشروط ہے۔
شماریات اور پروگرام کے نفاذ کی وزارت کے وزیر مملکت ، منصوبہ بندی کی وزارت کے وزیر مملکت  اور کارپوریٹ امور کی وزارت کے وزیر مملکت راؤ اندرجیت سنگھ نے آج لوک سبھا میں ایک تحریری جواب میں یہ جانکاری دی۔
صحت اور خاندانی بہبود کی وزارت
کووڈ-19 ٹیکہ کاری کی اپ ڈیٹ
یو آئی پی کے تحت ویکسینز کی انوینٹری مینجمنٹ اور یو آئی پی ویکسینز کے ذخیرہ کاری درجہ حرارت کے ڈاٹا کاپتہ لگانے کے لئے وزارت صحت کے ذریعہ ای ون کااستعمال
مرکزی حکومت اس حساس ای ون ڈاٹا کے غیرقانونی تجارتی مقاصد کے لئے غَلط استعمال کو روکنے کےتئیں عہد بند
مرکزی حکومت کووڈ-19 ٹیکہ کاری کے پروگرام میں شفافیت کے لئے پرعزم ہے، جس میں کو-ون میں ظاہر کیا گیا اس سے وابستہ ڈاٹا بھی شامل ہیں
نئی دہلی،10/جو ن ۔
بھارتی حکومت ریاستوں اور مرکز کے زیرانتظام علاقوں کی طرف سے ایک موصول ٹیکہ کاری مہم کے سلسلے میں ان کوششوں کی حمایت کرتی رہی ہے جو اس سال 16 جنوری 2021 سے ایک مکمل حکومت کے طرز پر کی جارہی ہے۔ملک بھر میں کووڈ ویکسینز کی بروقت دستیابی کو یقینی بنانے کے لئے بہت سے اقدامات کئے جارہے ہیں۔ اس سلسلے میں سپلائی چین کو متوازن بنانا، جس میں ذخیرہ کاری بھی شامل ہیں کو بھی یکساں اور اہم ترجیح دی جارہی ہے۔
میڈیا میں شائع ہونے والی کچھ رپورٹوں میں ریاستوں / مرکز کے زیرانتظام علاقوں کو مرکزی وزارت برائے صحت کے دفتر سے لکھے گئے اس خط کو اجاگر کیاجارہا ہے جو ای ون انوینٹری اور درجہ حرارت کی تفصیلات سے متعلق ہے۔
حکومت کی طرف سے ریاستوں/ مرکز کے زیرانتظام علاقوں کو یہ مشورہ دیا گیا ہے کہ ویکسین کے ذخیرے اور اس کے اس درجہ حرارت سے متعلق جس پر انہیں ذخیرہ کیا گیا ہے،سے متعلق ای۔ ون ڈاٹا اور تجزیوں کو شیئر کرنے سے پہلے مرکزی وزارتیں صحت سے اجازت حاصل کریں۔ یہ مشورہ خالص طور پر مختلف اداروں کی طرف سے اس ڈیٹا کے تجارتی مقاصد کے لئے غلط استعمال کو روکنے کے مقصد سے دیا گیا ہے۔
عالمی ٹیکہ کاری پروگرام میں استعمال ہونے والی بہت سی ویکسینوں کے لئےکچھ مخصوص رجحانات اور ہر ویکسین کے حوالے سے درجہ حرارت سے جڑے ہوئے ڈیٹا سے متعلق یہ حساس معلومات مارکیٹ اور اس سے وابستہ تحقیق کے ساتھ کسی بھی قسم کی ساز باز میں استعمال کی جاسکتی ہے۔اس بات کو خاص طور پر نوٹ کیاجانا چاہئے کہ صحت اور خاندانی بہبود کی مرکزی وزارت آج 6 سے زیادہ ملکوں سے یو آئی پی کے تحت استعمال ہونے والی تمام ویکسینوں کے لئے ای۔ ون الیکٹرانک پلیٹ فارم کااستعمال اسٹاک اور ذخیرہ کاری، درجہ حرارت سے متعلق ای۔ون حساس تفصیلات کو شیئر کرنے کے لئے وزارت صحت کی پیشگی رضا مندی کاحاصل کرنا لازمی ہے۔
جیسا کہ کو۔ ون پلیٹ فارم پر دکھایا گیا ہے کووڈ-19 ویکسین کے اسٹاک، کھپت اور بقیہ مال کے حوالے سے تفصیلات مرکزی وزارت برائے صحت کے ذریعہ ذرائع ابلاغ کے ساتھ ہفتہ وار پریس کانفرنسوں اور روزانہ پریس ریلیزوں کی شکل میں انتہائی شفاف طریقے سے اور مسلسل طور پر شیئر کی جارہی ہیں۔ ریاستوں اور رمرکز کے زیر انتظام علاقوں کو وزارت صحت کی طرف سے لکھا گیا زیر نظر خط اس مقصد سے تھا کہ اس قسم کے حساس ڈیٹا کے غیر قانونی تجارتی مقاصد کے لئے استعمال کو روکا جاسکے۔
حکومت ہند کووڈ-19 ٹیکہ کاری کے پروگرام میں شفافیت کے لئے عہد بند ہے اور یہی وجہ ہے کہ کو۔ ون کے ذریعہ ویکسین کے سازو سامان کا آئی ٹی کا عین موقع پر استعمال کرتے ہوئے پتہ لگانے کاپروگرام بنایا گیا۔اس کامقصد اطلاعات کو مسلسل طور پر عوام الناس کے ساتھ شیئر کرنا ہے۔
وزارت دفاع
وائس ایڈمرل رونیت سنگھ اے وی ایس ایم، این ایم نے ڈپٹی چیف آف نیول اسٹاف کا چارج سنبھالا
نئی دہلی، یکم جونا 2021، وائس ایڈمرل رونیت سنگھ، اے وی ایس ایم، این ایم نے یکم جون 2021 کو ڈپٹی چیف آف نیول اسٹاف کا چارج سنبھال لیا ہے۔ وایس ایڈمرل رونیت سنگھ کو یکم جون 1983 کوبھارتی بحریہ میں کمیشن دیا گیا تھا، وہ ہوابازی میں مہارت رکھتے ہیں۔ فلیگ آفیسرماسٹر گرین انسٹرومنٹ ریٹنگ کے ساتھ کولیفائیڈ فلائنگ انسٹرکٹر ہیں۔ اپنے شاندار کیریئر کے دوران انہوں نے ایچ ٹی-2، کرن ایچ جے ٹی 16، ٹی ایس 11 اسکرا، ہنٹر، ہیریئر جی آر 3، جیٹ پروووسٹ، چیتک ،گزیل ، ہاک اور مگ 29 کے یو بی طیارے اڑائے ہیں۔
ایڈمرل نے بحریہ کے اپنے شاندار کیریئر کے دوران کئی چیلنج بھری اسٹاف، کمانڈ اور سفارتی ذمہ داریوں کو پورا کیا ہے اور انہیں مختلف مقامات پر کام کرنے کا وسیع تجربہ ہے۔ انہوں نے مختلف فرنٹ لائن جہازوں اور نیورل ایئر اسکواڈرنز کی کمان سنبھالی جن میں آئی این ایس ہیم گری، آئی این ایس رن وجے، آئی این ایس رنویر، آئی این اے ایس 551 بھی، آئی این اے ایس 300 کے ساتھ ساتھ پریمیئر ایئربیس آئی این ایس ہنسہ شامل ہیں۔ اس کے علاوہ انہیں 2055 سے 2008 تک بھارتی دفاعی مشیر کینیا، تنزانیہ اور سیشلز بھی مقرر کیا گیا تھا۔ فلیگ رینک میں ترقی پانے پر انہوں نے اسسٹنٹ کنٹرولر کیریر پروجیکٹ اور اسسٹنٹ کنٹرولر وار شپ پروڈکشن این ایکویزیشن۔ آئی ایچ کیو ایم او ڈی  میں ، فلیگ آفیسر گوا ایری / گوا میں فلیگ آفیسر نیول ایوی ایشن اور ممبئی میں فلیگ آفیسر کمانڈنگ ویسٹرن فلیٹ کی اہم ذمہ داریاں سنبھالیں
فلیگ آفیسر نے بھارت میں اور بیرونی ممالک میں کئی کورس بھی کئے ہیں جن میں تمبا رام میں فلائنگ انسٹریکٹر کورسز ، ڈی ایس ایس سی ویلنگٹن میں اسٹاف کورسز، رائل ایئر فورس بیس، ودرنگ ، برطانیہ میں ہیریئر کنورژن کورسز اور آئی آئی ایم احمد آباد میں پروجیکٹ منیجمنٹ پروگرام شامل ہیں۔
وائس ایڈمرل رونیت سنگھ کو 2000 میں چیف آف نیول اسٹاف کے ذریعہ توصیف سےنوازا گیا اور 2004 میں انہیں نو سینا میڈل  اور 2017 میں اتی وششٹھا سیوا میڈل سےنوازا گیا۔
ایڈمرل نےوائس ایڈمرل ایم ایس پوار ، پی وی ایس ایم، اے وی ایس ایم، وی ایس ایم کو ذمہ داریوں سے سبکدوش کیا جوکہ 31 مئی 2021 کو ریٹائر ہوئے۔
۔۔۔۔۔۔۔۔۔۔
ش ح۔ا گ۔ن ا۔
U-5041
(Visitor Counter : 166
شماریات اور پروگرام کے نفاذ کی وزارت
اعداد وشمار سے متعلق قومی کمیشن
نئیدہلی۔20؍اگست۔اعداد وشمار سے متعلق قومی کمیشن نے زمین جائیداد کی خرید وفروخت کے شعبے سے متعلق اعداد وشمار میں بہتری اور اس کی جدیدکاری کیلئے اپریل 2017 میں ڈاکٹر سدپتو منڈلے کی قیادت میں زمین جائیداد کی خرید وفروخت کے شعبے سے متعلق اعداد وشمار کے سلسلے میں ایک کمیٹی تشکیل دی ہے۔ کمیٹی نے اپنی رپورٹ این ایس سی کو جولائی 2018 کو سونپی ہے۔ رپورٹ کے پانچویں باب میں پرانی جی ڈی پی سیریز کو نئے بنیادی سال 12-2011 میں تبدیل کرنے کیلئے متبادل طریقوں پر تبادلہ خیال کیا گیا۔ اس میں جی ڈی پی کی پرانی سیریز کے تخمینوں اور چھوٹی معیشت کے ان دیگر تخمینوں کو پیش کیا گیا ہے جن کے لئے 94-1993 سے 14-2013 تک کے عرصے کے لئے 12-2011 کے نئے بنیادی سال پر مبنی کردیا گیا ہے۔
2. کمیٹی کی رپورٹ پر این ایس سی نے اپنی میٹنگ میں غور وخوض کیا۔ یہ میٹنگ 16-17 جولائی 2018 کو منعقد کی گئی۔ اس میٹنگ میں این ایس سی نے کمیٹی اور تین دیگر کمیٹیوں کی طرف سے کی گئی سفارشات کا ذکر کیا۔ کمیٹی نے کہا کہ سبھی چار کمیٹیوں کی رپورٹیں وسیع صلاح ومشورے کیلئے ایم او ایس پی آئی کی ویب سائٹ پر ڈال دی جائیں۔ اسی کے مطابق یہ رپورٹیں ایم او ایس پی آئی کی ویب سائٹ پر اپ لوڈ کردی گئیں۔
3. زمین جائیداد کی خریدوفروخت کے شعبے سے متعلق اعداد وشمار کمیٹی نے مندرجہ ذیل سفارشات کی ہیں۔
 سی ایس او نے 05-2004 سے 12-2011 کے لئے سی ایس او نے اپنا طریقہ استعمال کرتے ہوئے جی وی اے / جی ڈی پی کے تخمینے تیار کیے ہیں۔ این ایس سی ان تخمینوں پر اس وقت غور وخوض کرسکتا ہے جب قومی اکاؤنٹس کے اعداد وشمار سے متعلق مشاورتی کمیٹی منظوری دے دے۔
 این ایس سی 05-2004 کے پرانے طریقے پر مبنی جی ڈی پی سیریز کو آگے بڑھانے کیلئے ایک طریقہ کار شروع کرنے پر بھی غور کرسکتی ہے۔ جیسے 15-2014 نیز وہ نئی سیریز کے مقابلوں پر مبنی 12-2011 کے نئے بنیادی سال کے لئے تطبیق نکال سکتی ہے۔
 اسی دوران مجموعی گھریلو پیداوار اور 94-1993 سے 14-2013 کے عرصے کے لئے دیگر متعلقہ تخمینے این ایس سی کو غور وخوض کیلئے پیش کیے جارہے ہیں۔
 جب رپورٹ کی جلد 3.1 اور جلد 3.2 میں دیے گئے طریقے پر مبنی جی ڈی پی اور دیگر مجموعی معاشی تخمینے اس وقت دستیاب کرائے جاتے ہیں جب سبھی تین طریقوں پر مبنی سیریز ڈاٹا کے حجم کیلئے مقابلہ کیا جاتا ہے۔
4. کمیٹیوں کی رپورٹوں پر این ایس سی نے ممبئی میں 30 جولائی 2018 کو اپنی میٹنگ میں غور وخوض کیا اور این ایس سی نے ہدایت دی کہ زمین جائیداد کی خرید وفروخت سے متعلق شعبے کے اعداد وشمار ، آن لائن رپورٹنگ نظام اور تجزیے سے متعلق این ایس سی کمیٹیوں کی تینوں رپورٹوں کی ایک نقل ہر بار کی سفارشات سے متعلق رائے زنی کیلئے ایم او ایس پی آئی کو بھیجی جاسکتی ہے۔
5. چونکہ زمین جائیداد کی خرید وفروخت کے شعبے سے متعلق اعداد وشمار سے متعلق کمیٹی کی رپورٹ منظر عام پر لائی جاتی ہے، لہٰذا میڈیا کے ایک طبقے اور کچھ ماہر ین معاشیات و تعلیمات کے درمیان تذبذب پایا جاتا ہے کہ جی ڈی پی کی پرانی سیریز کا ڈیٹا ایم او ایس پی آئی نے سرکاری طور پر جاری کردیا ہے۔
6. اس پریس نوٹ کے ذریعے یہ وضاحت کی جاتی ہے کہ جی ڈی پی سے متعلق پرانی سیریز کے طریقہ کار کو ابھی تک قطعی شکل نہیں دی گئی ہے اور اس کے لئے مختلف طریقے تلاش کیے جارہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ا ب۔ع ن
U-4339
(Visitor Counter : 80
امور داخلہ کی وزارت
وزیرداخلہ جناب امت شاہ نے گجرات میں 700 ایم ڈبلیو ای کاکرا پار ایٹمی بجلی پلانٹ-3 کو اندرون ملک دیسی طور پر تیار کرنے کے لیے سائنسدانوں کو مبارک باد پیش کی۔
پورا ملک سائنسدانوں کو اس زبردست کامیابی کے لیے سلام کرتاہے۔
جناب امت شاہ کا کہنا ہے کہ نیو انڈیا وزیراعظم جناب نریندر مودی کی قیادت میں آتم نربھر بھارت کے خواب کو شرمندہ تعبیر کرنے کے لیے قدم بہ قدم آگے بڑھ رہا ہے۔
نئی دہلی، 22جولائی 2020، وزیرداخلہ جناب امت شاہ نے گجرات میں 700 ایم ڈبلیو ای کی صلاحیت کا کاکراپار ایٹمی پاور پلانٹ-3 اندرون ملک دیسی طریقے سے وضع کرنے کے لیے سائنسدانوں کو مبارکباد پیش کی ہے۔ جناب امت شاہ نے کہا ہے کہ بھارت کی نیوکلیائی تاریخ میں یہ ایک بڑا دن ہے اور پورا ملک اس زبردست حصولیابی پر ہمارے سائنسدانوں کو سلام پیش کرتا ہے۔
وزیرداخلہ نے کہا ہے کہ نیوانڈیا وزیراعظم جناب نریندر مودی کی قیادت میں آتم نربھر بھارت کے خواب کو شرمندہ تعبیر کرنے کے لیے آگے بڑھ رہا ہے۔
۔۔۔۔۔۔۔۔۔۔۔
U-4076
م ن۔ ت ع۔
(
وزارتِ تعلیم
معزور بچوں کی تعلیم
نئی دہلی، 04 فروری 2021: اسکولی تعلیم اور خواندگی کا شعبہ معزور بچوں کی مبنی بر شمولیت تعلیم کی حمایت کرتا ہے۔ مرکز کے ذریعہ اسپانسر شدہ اسکیم ’سمگر شکشا ‘کے تحت معزور بچوں کی تعلیم کے لئے متعدد سہولتیں فراہم کرائی گئی ہیں جن میں ہینڈ ریل کے ساتھ سیڑھیوں کے توسط سے رکاوٹوں سے مبرا بنیادی ڈھانچہ اور اسکولوں میں معزور بچوں کے موافق بیت الخلاؤں کی تعمیر جیسے اقدامات شامل ہیں۔
یو ڈی آئی ایس ای + ، 2018۔19  کے مطابق، درجہ ایک سے درجہ بارہویں تک سرکاری اور سرکاری امداد سے چلنے والے اسکولوں میں معزور بچوں کے لئے ہینڈ ریل والی 833703 سیڑھیاں اور 149501 معزور بچوں کے موافق بیت الخلاء موجود ہیں۔
اس امر کو یقینی بنانے کے لئے کہ تمام طلبا تعلیمی نظام کے تحت آگے بڑھ سکیں، قومی تعلیمی پالیسی ، 2020 تعلیم کے لئے برابری اور شمولیت کی اہمیت کی وکالت کرتا ہے۔ یہ پالیسی اپنے فریم ورک کے تحت مساوی معیاری اسکولی تعلیم کو یقینی بنانے کے لئے معزور بچوں کی تعلیم کو بھی اجاگر کرتی ہے۔
یہ پالیسی ،وسائل مراکز اور خصوصی اساتذہ کے تعاون سے سخت معزور بچوں کے لئے گھر پر مبنی کوالٹی تعلیم فراہم کرانے کی تجاویز پیش کرتی ہے۔ اس کے علاوہ این ای پی اس بات پر بھی زور دیتی ہے کہ گھر پر مبنی تعلیم کے تحت بچوں کے ساتھ بھی ویسا ہی برتاؤ ہو جیسا کہ عام تعلیمی نظام میں دیگر بچوں کے ساتھ ہوتا ہے۔قومی تعلیمی پالیسی 2020 کی منظوری اور اعلان کے بعد ریاستوں اور مرکز کے زیر انتظام علاقوں سے پالیسی کی تجاویز پر مبنی نفاذ کا منصوبہ وضع کرنے کے لئے کہا گیا ہے۔اس میں آر پی ڈبلیو ڈی ایکٹ، 2016 سے ہم آہنگ سخت معذوری والے بچوں کے لئے اسکولی تعلیم تک رسائی کے لئے سفارشات اور شرائط بھی شامل ہیں۔
یہ اطلاع وزارت تعلیم کے مرکزی وزیر جناب رمیش پوکھریال ’نشنک‘ نے آج راجیہ سبھا میں ایک تحریری جواب کے تحت فراہم کی۔
ش ح ۔اب ن
U-1185
(Visitor Counter : 71
بھارتی چناؤ کمیشن
چیف الیکشن کمشنر جناب راجیو کمار اور الیکشن کمشنر جناب انوپ چندر پانڈے نے14 ویں نائب صدر جمہوریہ کے طور پر جناب جگدیپ دھنکڑ کے انتخاب کے سرٹی فکیشن پر دستخط کئے گئے
کمیشن نے 29 جون 2022 کو اپنے پریس نوٹ کے ذریعے چودھویں نائب صدارتی انتخابات کے شیڈول کا اعلان کیا تھا، جس میں دوسری باتوں کے ساتھ ساتھ 6 اگست 2022 کو پولنگ کی تاریخ اور گنتی کی تاریخ مقرر کی گئی تھی۔ شیڈول کے مطابق، رائے شماری 6 اگست 2022 کو نئی دہلی کے پارلیمنٹ ہاؤس میں ہوئی۔ ووٹ دینے کے اہل کل 780 ووٹروں میں سے 725 ووٹروں نے اپنا حق رائے دہی استعمال کیا جن میں سے 15 بیلٹ پیپرز کو کالعدم قرار دیا گیا۔ مذکورہ الیکشن کے ریٹرننگ آفیسر، لوک سبھا کے سکریٹری جنرل نے ووٹوں کی گنتی ختم ہونے کے بعد، 6 اگست 2022 کو جناب جگدیپ دھنکڑ کے ہندوستان کے اگلے نائب صدر کے طور پر منتخب ہونے کا اعلان کیا۔ 5 جولائی 2022 گزٹ میں پروگرام کے نوٹی فکیشن کی اشاعت کے ساتھ جو عمل شروع ہوا تھا اس کا اختتام آج ہندوستان چیف الیکشن کمشنر جناب راجیو کمار اور الیشکن کمشنر جناب انوپ چندر پانڈے کے ذریعہ جمہوریہ ہند کے چودھویں نائب صدر طور پر جناب جگدیپ دھنکڑ کے منتخب ہونے کے سرٹیفیکیشن پر دستخط کئے جانے کے ساتھ ہوا۔ اس کے بعد، اس کی ایک دستخط شدہ کاپی سینئر ڈپٹی الیکشن کمشنر جناب دھرمیندر شرما،اور سینئر پرنسپل سکریٹری جناب نریندر این بٹولیانے مرکزی داخلہ سکریٹری کے سپرد کی جس کو 11 اگست 2022 کو ہندوستان کے نئے نائب صدر کی تقریب حلف برداری کے وقت پڑھ کر سنایا جائے گا۔
کمیشن نے ریٹرننگ آفیسر کی پوری ٹیم، ای سی آئی مشاہدین، دہلی پولیس، سی آر پی ایف کی مذکورہ الیکشن کرانے میں ان کے شاندار تعاون کے لیے اپنی ستائش درج کی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 8826
(Visitor Counter : 79
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 35.12 کروڑ ٹیکے لگائے جاچکے ہیں۔
گذشتہ 24 گھنٹوں کے دوران بھارت میں 43,071نئے معاملے درج ہوئے ہیں۔
ہندوستان میں زیر علاج مریضوں کی تعداد کم ہوکر4,85,350رہ گئی ہے۔
زیر علاج معاملےمجموعی معاملوں کا1.59 فیصد ہیں۔
ملک بھر میں اب تک مجموعیطور پر 2,96,58,078 سے زیادہ افراد رو بہ صحت ہوچکے ہیں۔
گذشتہ 24 گھنٹوں کے دوران52,299مریض شفا یاب ہوئے ہیں۔
مسلسل52ویں دن یومیہ نئے معاملات کے مقابلےروزانہ شفایاب ہونے والوں کی تعداد زیادہ درج ہوئی۔
شفایابی کی شرحمیں اضافہ ہو کر97.09 فیصد ہوگئی ہے۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.44 فیصد ہے۔
متاثرہ مریضوں کی یومیہ شرح مسلسل27 دنوں سے 5 فیصد سے بھی کم ہے، اورسر دست یہ 2.34 فیصد ہے
جانچ کی صلاحیت میں خاطر خواہ ضافہ ہوا ہے اور کل 41.82 کروڑ سے زیادہ ٹیسٹ کئے جاچکے ہیں۔
وزارت ماہی پروری، مویشی پروری و ڈیری
تمام اہل مویشی پروری کرنے، ڈیری چلانے اور ماہی گیری کرنے والے کسانوں کو کسان کریڈٹ کارڈ کی سہولت فراہم کرنے کے لیے ملک گیر اے ایچ ڈی ایف کے سی سی مہم برائے 2024-2023 کا آغاز
ایف اے ایچ ڈی کے وزیر جناب پرشوتم روپالا نے آزادی کا امرت مہوستو کے ایک حصے کے طور پر ملک گیر اے ایچ ڈی ایف کے سی سی مہم کا آغاز کیا
آزادی کے امرت مہوتسو کے ایک حصے کے طور پر ماہی پروری، حیوانات اور ڈیری کے مرکزی کابینی وزیر جناب پرشوتم روپالا 03 مئی 2023 کو صبح 9:30 بجے غیر روایتی طریقے سے 2023-24 کے لیے ملک گیر اے ایچ ڈی ایف -کے سی سی مہم کا باضابطہ آغاز کیا اور سی ایس سی اور ریاستی محکمہ حیوانات کے ذریعے منسلک اے ایچ ڈی ایف سی کے استفادہ کنندگان کے ساتھ بات چیت کی۔ اس اقدام سے جانور پالنے اور ماہی گیری کی سرگرمیوں میں مصروف تمام چھوٹے بے زمین کسانوں کو کے سی سی کی سہولت فراہم کرنے میں مزید مدد ملے گی۔
کسان کریڈٹ کارڈ کے فائدے کو ملک کے تمام اہل مویشی پالنے والے، ڈیری چلانے والے اور ماہی گیری کرنے والے کسانوں تک وسعت دینے کے لیے محکمہ مویشی پروری اور ڈیری محکمہ ماہی پروری  اور محکمہ مالیاتی خدمات  کے ساتھ مل کر یکم مئی 2023 سے 31 مارچ 2024 تک "ملک گیر اے ایچ ڈی ایف کے سی سی مہم" کا انعقاد کر رہا ہے۔ اس مہم کو منظم کرنے کے لیے تفصیلی رہنما خطوط سے آگاہ کرنے والا سرکلر ریاستوں کو 13.03.2023 کو جاری کیا گیا ہے۔ مالیاتی خدمات کے ذریعہ بینکوں کے علاوہ ریاستی حکومت کو بھی ضروری ہدایات جاری کی گئی ہیں۔
ماہی پروری، حیوانات اور ڈیری کی وزارت مالیاتی خدمات کے محکمے کے ساتھ مل کر جون 2020 سے حیوانات اور ماہی پروری کے تمام مجاز کسانوں کو کسان کریڈٹ کارڈ کی سہولت فراہم کرنے کے لیے مختلف مہم چلا رہی ہے۔ نتیجتاً 27 لاکھ سے زیادہ تازہ کے سی سی کی منظوری جانوروں اور ماہی گیری کے کسانوں کو دی گئی اور اس طرح انہیں ان کی ورکنگ کیپیٹل کی ضرورت کو پورا کرنے کے لیے تنظیمی کریڈٹ کی سہولت فراہم کی گئی۔ آخری ملک گیر اے ایچ ڈی ایف کے سی سی مہم 15.11.2021 سے 15.03.2023 کے دوران منعقد کی گئی تھی۔ اس مہم کے دوران ہر ہفتے کے سیسی کوآرڈینیشن کمیٹی کے ذریعہ ضلعی سطح کے کے سی سی کیمپوں کا انعقاد کیا جاتا رہا جس میں لیڈ ڈسٹرکٹ منیجر  کے ذریعہ تعاون کیا جاتا ہے تاکہ کسانوں سے ریاستی محکمہ حیوانات اور ماہی پروری کے عہدیداروں کی طرف سے حاصل کردہ درخواستوں کی موقع پر ہی جانچ پڑتال کی جاسکے۔
تقریباً ایک لاکھ کسانوں نے کامن سروس سینٹروں سے غیر روایتی طور پر بیداری کے اس پروگرام میں حصہ لیا۔
شہری ہوابازی کی وزارت
ہندوستان نے برطانیہ سے آنے اور جانے والی سبھی پروازوں کو معطل کیا کورونا وائرس کے نئے اسٹرین کے پھیلنے کے سبب یہ فیصلہ کیا گیا ہے
22 دسمبر لیکر 31 دسمبر2020 تک پروازیں معطل کریں گی
ٹرانزٹ اڑانوں سے آنے والے مسافروں کیلئے آر ٹی- پی سی آر جانچ لازمی
نئی دہلی:21دسمبر، 2020:شہری ہوابازی کے وزیر مملکت  جناب ہردیپ سنگھ پوری نے، جانکاری دی ہے کہ برطانیہ سے ہندوستان آنے والی سبھی پروازیں 22دسمبر سے لیکر 31 دسمبر2020 تک عارضی طور پر معطل رہیں گی۔ انہوں نے کہا کہ کچھ ملکوں کورونا وائرس کے ایک نئے اسٹرین کے پھیلنے سے پیدا شدہ صورتحال کو ذہن میں رکھتے ہوئے حکومت ہند نے سبھی ضروری احتیاط برتنے کا فیصلہ کیا ہے۔
برطانیہ میں کووڈ-19 کی اُبھرتی ہوئی صورتحال کو دیکھتے ہوئے حکومت ہند نے فیصلہ کیا ہے کہ برطانیہ سے آنے اور جانے والی سبھی پروازیں 31 دسمبر 2020  تک معطل رہیں گی۔ پروازوں پر یہ پابندی 22دسمبر 2020 کو23.59 بجے سے نافذ العمل ہوگی۔ تاہم یہ پابندی مال بردار تمام بین الاقوامی پروازوں اورڈی جی سی اے کے ذریعے خصوصی طور منظور شدہ پروازوں پر عائد نہیں ہوں گی۔
دیگر ملکوں سے ہندوستان آنے کیلئے اڑان بھرنے والی پروازیں برطانیہ سے ہندوستان آنے والے کسی بھی مسافر کو نہیں چڑھائیں گی اور اس بات کو بھی یقینی بنائیں گی کہ برطانیہ سے آنے والا کوئی بھی مسافر براہ راست یا بالواسطہ طور سے ہندوستان کے کسی بھی مقام کیلئے جانے والی پرواز میں نہ سوار ہو۔
احتیاط کے طور پر، سبھی ٹرانزٹ پروازوں سے برطانیہ سے آنے والے مسافروں کیلئے ہندوستان پہنچنے پر آمد والے ہوائی اڈے پر آر ٹی- پی سی آر جانچ لازمی ہوگی۔ ہندوستان آنے کے بعد کووڈ-19 پازیٹیو پائے جانے والے مسافروں کو صحت وخاندانی بہبود کی وزارت کے ذریعے جاری کردہ رہنما خطوط کے مطابق قرنطینہ میں رکھا جائیگا اور انہیں اس کے لئے طبی خرچ برداشت کرنا ہوگا۔
م ن۔م ع۔ ع ن
U NO:8299
(